Matrix | Kinekansel
← Scream 2	Lady in the Water →	Matrix	Mar 9
As mens oor Matrix gesels, het jy seker duisende opsies. Sal mens wil skryf oor:
1. Die name in die fliek, soos Neo, Trinity, Nebuchadnezar, Zion…2. Die eerste toneel (NB in enige fliek): “Wake up, Neo”3. The question4. The One5. Neo wat uit die motor wil spring. Hoekom dan nie, Me. Drie-Enigheid? “Because you’ve been down there, Neo. You know where it leads.” Of so iets.6. Die blou en rooi pille, waarheid, om te sien, ignorance7. Neo se grillerige wedergeboorte8. Daai vreemde profetessie9. Liefde wat die dood oorwin10. Room 303 (sommige reken dis allusion na 3 dae in die graf…)11. Opstanding en oorwinning12. Neo se Hemelvaart in die slottoneel13. Die nuwe dimensie wat die idioom “om iemand ‘n gat in die kop te praat” gekry het. Of het iemand dalk ‘n band begin met die naam “Matrix” en ‘n unplugged album uitgegee?
Ek wil vandag eerder oor iets anders gesels. Ek reken The Matrix is regtig goed gedoen – wil selfs sê, dit vorm ‘n poëtiese geheel. Die einde is skitterend, en jou verbeelding kan jou op ver reise neem. Mag ek maar die woord “genoegsaam” gebruik?
Daarom was ek nogal verbaas om later ‘n opvolg te sien kom. En sowaar ‘n derde een. En meteens duik honderde vrae op. Dis deurmekaar. Dit torring onnodig. Die eintlike eenvoud van die eerste fliek (wanneer jy nou eintlik agterkom wat aangaan) word opgemors. En ek gee toe maar moed op en kyk maar nr 3 ook vir ingeval daar logiese verloop is. Dit voel selfs of nr 3 die filosofie van nr 1 weerspreek – wat het geword van free will, hemel?! (Miskien is dit die gebruik van die woord Architect, ‘n vrymesselaar term vir God, wat my die meeste irriteer saam met conspiracy konsepte.)
En vir ‘n rukkie wil ek graag die volgende vergelyking tref:
1. The Matrix I en die boodskap van Jesus2. The Matrix II + III en die boodskap van die kerk
Daar ís ooreenkomste tussen nr 1 en 2 hierbo en een of ander logieserige verloop. Maar daar sluip by nr 2 goed in wat deurmekaar maak en nr 1 bietjie verduister. Waarvan baie onnodig is. Ek het gewens ek het nooit II en III gaan kyk nie. Teks? Lukas 14:34-35. Hoekom? Ek het sommer moeg geword vir Matrix.
Verder: Teen die einde van The Matrix I voel jy die stryd is verby. (al die ou dinge het verbygegaan, alles het nuutgeword).
Maar met II en III word jy ontnugter. Jy sien alles is toe nie verby nie en die stryd gaan maar aan.
Maar hiermee begin ek ‘n tweede gedagtelyn en wil nie dieselfde doen as die 2 Joodse boeties wat die reeks geskep het nie.
Ek dink alles kan geld as teks. Dis jou bril en jou eetlus wat bepaal wat jy raaklees.	View all posts by fredddels »	Posted on Maart 9, 2007, in Uncategorized. Bookmark the permalink.	1 Kommentaar.	← Scream 2	Lady in the Water →	Lewer kommentaar
Maart 9, 2007 om 12:37 nm
Ek sien uit na jou kommentaar oor “Lady in the water”… 🙂